Joaquim Verdaguer i Caballé: La placeta de la Creu de Sant Pere\nLa creu de terme / Fons Ragon-AMAT\nAquesta plaça deu el seu nom a una antiga creu grega de ferro de les anomenades “de terme” muntada sobre un pedestal d’una rustica columna. La creu estava situada a llevant de l’actual placeta assenyalant el començament dels camins de Sant Llorenç i de Castellar\nQuan es va construir la línia del Tren del Nord, aquesta zona va quedar separada del poble i va créixer com un raval del mateix, iniciant-se l’ edificació d’ un rengle de cases encarades cap a migdia, i unes altres a la dreta construïdes per la família Vila “Vileta”.\nLa família Vila o Vileta posseïen una casa pairal al final i a la dreta del carrer Major de Sant Pere i n’ ocupaven varis casals, l’últim d’aquests tocant a la via del tren; tanmateix, l’ any 1919 s’ enderrocà per a donar continuïtat al passeig 22 de juliol fins al torrent. L’any 1994 l’ ajuntament aprovà posar-hi el nom de Vileta, a la dreta de la plaça, que era l’antic camí per anar a la font de l’Apotecari.\nEl Quiosc / proc. AVAPSP\nLa zona de Sant Pere és rica en aigües, principalment subterrànies; això, possibilità els assentaments humans en el Pla de Sant Pere. A més, gairebé a cada casa hi ha un pou que durant segles ha proporcionat el preuat líquid, tant pel consum domèstic com pels recs de les hortes. També, els llits dels torrents de Vallparadís i Monner eren llocs de proveïment, on les seves aigües, durant l'edat mitjana, eren aprofitades per una novella indústria de molins fariners, fins i tot, s'ha apuntat la presència d'una fornal en la qual s'arranjaven els estris dels senyors i els pagesos.\nLa placeta. 1930 / Fons Ragon-AMAT\nAquesta abundància d'aigua es produeix per la recerca de les aigües subterrànies d'una eixida vers els torrents. Per això, el Parc de Vallparadís és ric en fonts i mines que durant segles i juntament amb els pous, abastiren d'aigua potable al poble de Sant Pere. Conseqüentment, l’Ajuntament del poble l’any 1882 va crear una Junta d’Aigües per tal de fer arribar l’aigua corrent a la població. El 25 de febrer de 1883 va tenir lloc la inauguració de la primera font pública del poble. La font i l'abeurador amb un fanal al damunt, d’estil isabelí tardà es va instal·lar a la part sud de la placeta.\nLa font actual / Joaquim Verdaguer\nEl bastiment d’ aquesta font va portar el seu enrenou, perquè l’ ajuntament atorgà al veí Josep Figueras i Fatxó, el dret de fer per ús particular, de les aigües sobreeixides del dipòsit ,després de l'ús públic de la font; tot i pagant un cànon de 400 pessetes. Aquesta resolució va portar controvèrsia, doncs, la revista Tarrasense, fent-ne ressò, feia ironia en que d'una sola i insignificant ploma d'aigua s’abastés a la font pública, als rentadors comunitaris i a un particular, i que per aquest fet es tingués que pagar drets feudals. En conseqüència, el comentari generà un seguit de cartes al director, on l’ Ajuntament de Sant Pere argumentava de que els pagaments no havien estat drets feudals, sinó que eren drets reservats, perfectes drets de propietat.\nA principis del segle XX s’ubicà, al bell mig de la plaça, on ara hi ha la font actual, un quiosc de queviures. Aquest fou enderrocat, arran de la construcció del mercat de San Pere, a la plaça del Triomf, i seguidament es remodelà la plaça. La font i la creu de terme, situada en un dels laterals, passaren a ser un sol element, la font actual al bell mig de la plaça. Aquesta font està adossada a una peanya d’obra, d’ uns dos metres d’ alçada, de tendències i formes historicistes, rematada per una senzilla creu de ferro.\nPer acabar, durant l'època de la República aquesta plaça portà el nom del 16 de Febrer. A més, després de la guerra, hi havien dos barbers, una perruqueria, una bacallanera i el bar la Rabasada, a la cantonada amb la carretera de Matadepera.\nLa placeta. 2012 / Joaquim Verdaguer\nBOIX, Josep. La placeta de la Creu. Diari de Terrassa F.S., 8 des. 1990, p. 16\nVALLS VILA, Jaume. Els Vileta. Una nissaga santperenca. Diari de Sant Pere. Suplement especial del Diario de Terrassa, 21 juny 1986, p. 9\nVERDAGUER, Joaquim. 1904-2004 Centenari de l’agregació del poble de Sant Pere a Terrassa i Sabadell. Associació de Veïns de l’Antic Poble de Sant Pere. Terrassa 2004\nPublicat per Joaquim Verdaguer el 7/24/2013 06:09:00 p. m.\nRafael Aroztegui Peñarroya 28 de juliol de 2013 a les 19:08\nEn el peu de foto a on i diu "la nova font" et proposo canviar-lo per "la font actual" ja que de "nova" no en te res.\nMerce Martinez 8 de gener de 2015 a les 22:28\nPer això quan cantem al Quinto del Casal de Sant Pere de l'11 n'hi diem "les cametes d'en Vileta"! M'ha agradat saber-ne el motiu.\nUnknown 3 de maig de 2017 a les 20:42\ndiuen les cametes del vileta xq el Vileta era un sr,molt alt i molt prim


Tardà a la Defensora del Poble: 'Vostè actua com el braç executor de la catalanofòbia' La República\nTardà a la Defensora del Poble: ‘Vostè actua com el braç executor de la catalanofòbia’\nEl diputat d’ERC al Congrés Joan Tardà ha acusat aquest dijous la Defensora del Poble, María Luisa Cava de Llano, d’actuar com a ‘braç executor de la catalanofòbia’ i el ‘mascaró de proa’ al servei ‘de la dreta nacionalista espanyola i del jacobinisme encara present a les files del PSOE’. Tardà ha aprofitat la presència de Cava de Llano al Congrés -on ha presentat el seu informe anual- per recordar-li que en aquests moments ‘s’està qüestionant el gran pacte no escrit de garantir la cohesió social i la viabilitat d’una llengua minoritària com la catalana’ i ‘en canvi la institució del Defensor del Poble’ es dedica a presentar recursos contra lleis com la d’acollida.\nEl diputat d’ERC ha qüestionat les prioritats de la Defensora del Poble i s’ha preguntat per quin motiu no actua per defensar els drets dels milers de famílies valencianes que no tenen accés a rebre l’ensenyament dels seus fills en la llengua pròpia del seu territori. ‘On són les accions del Defensor del Poble en defensa del català al País Valencia?’.\nSegons Tardà, també ‘sorprèn que la Defensora del Poble hagi tingut tant d’interès en qüestionar les facultats del Síndic de Greuges o el Codi de Consum català’. ‘Els ciutadans catalans volem viure amb tota normalitat’, ha dit Tardà que l’ha acusat de sumar els seus esforços a bona part del poder polític en l’esforç de ‘convertir les llengües catalana, gallega i basca en llengües minoritzades’.\nMaría Luisa Cava de Llano, que va ser diputada pel PP al Congrés dels Diputats entre els anys 1996 i 2000, va assumir les funcions de Defensora del Poble l’1 de juliol del 2010 quan va cessar Enrique Múgica. Una de les seves primeres accions va ser recórrer la Llei d’acollida aprovada pel Parlament de Catalunya argumentant que el català no pot tenir un caràcter preferent a les administracions catalanes.


El carrer Oltà comença a lluir nou enllumenat gràcies als pressupostos participatius 2017 | Valencia Extra\nEl carrer Oltà comença a lluir nou enllumenat gràcies als pressupostos participatius 2017\nL’execució del projecte d’eficiència lumínica aprovat pel veïnat del barri de Malilla per als pressupostos participatius d’enguany ja ha començat al carrer Oltà. El regidor de Govern Interior de l’Ajuntament de València, Sergi Campillo, ha anunciat que la intervenció municipal ja encetada tindrà la seua continuïtat en les pròximes setmanes al carrer de Bernat Descoll, també en este barri del districte de Quatre Carreres.\nOperaris municipals ja han encetat la substitució dels equips electromagnètics i les llums de VSAP 150 que hi ha dins dels fanals existents, mitjançant un bloc òptic de 75 vats. Esta intervenció es completarà en les pròximes setmanes amb la substitució de 18 lluminàries esfèriques del carrer de Bernat Descoll, en el tram que va de la carrera de Malilla a l’avinguda del Poeta Federico García Lorca. En sengles casos s’utilitzarà amb tecnologia Led càlid (3.000º K de temperatura de color).\nEste projecte, triat en votació pel veïnat del barri, permetrà un estalvi anual de 25.992.68 kWh, el que representa uns 3.874,72 euros d’estalvi anuals només en estos dos carrers de la ciutat de València.\n“L’interés de la ciutadania per l’enllumenat demostra la importància que este té en el seu benestar. Els veïns i veïnes de València saben que tenen en el govern de Joan Ribó un aliat per millorar la il·luminació en la nostra ciutat, fent-la més eficient i sostenible i menys contaminant”, ha explicat Campillo.\nMalilla ja compta amb un nou centre local d'ocupació


L'ex-tècnic ha destacat que "ara és el moment d'estar amb l'equip" després de ser cessat i substituït per David Eudal\nMissatge de comiat del tècnic cessat pel MoraBanc\nNavarro i Eudal en el darrer partit del MoraBanc.\nIbon Navarro, aquest dissabte, en el que va ser el darrer partit que ha dirigit com a tècnic del MoraBanc Andorra.\nActualitzada 24/01/2022 a les 13:17\nEl ja ex-tècnic del MoraBanc Andorra, Ibon Navarro, s'ha acomiadat de l'entitat amb un emotiu missatge a través de les xarxes socials. El basc ha explicat que "m'emporto haver viscut un país tant especial en primera persona, i m'emporto un idioma, una cultura i amics dels que duren", i ha afegit que "ara no toca parlar, ara és el moment d'estar amb l'equip". Navarro ha aprofitat per agrair a tots els jugadors que han passat per l'equip en els últims tres anys i mig, així com a tot el seu staff, i als directius i executius del club, i ha destacat que "hem tingut moments fantàstics esportivament, però el que més recordaré és la rebuda del públic l'any passat després de la derrota contra l'Obradoiro, i també la sorpresa que ens va donar l'afició divendres". Per últim, ha assenyalat que "quan un arriba a un nou destí mai sap el que trobarà, però el que és segur és que mai vaig pensar quan vaig arribar aquí que aquesta part del camí estaria tant plena d'emocions, obstacles i alegria. Vam trobar un país fantàstic, acollidor i preciós, i un club que volia merèixer i trencant barreres".\nAposta per Eudal\nLa desolació de molts dels jugadors al vestidor del Poliesportiu, les llàgrimes d’altres a la pista i la forma com el MoraBanc Andorra va llençar per l’aigüera un partit més ja van fer pensar en l’arribada d’alguna decisió dràstica. La dura derrota davant el BAXI Manresa va deixar Ibon Navarro entre l’espasa i la paret i, en la seva compareixença posterior davant la premsa, la seva sort ja estava definida. El cop rebut davant els manresans, la por a perdre i el bloqueig mental que va mostrar, de nou, el MoraBanc, van acabar per precipitar els esdeveniments i per madurar una decisió que es venia coent durant la setmana. La tirania dels resultats va tallar, com acostuma a passar, la corda pel costat habitual. Dissabte a la nit, poc després del partit, hi va haver una trobada entre el president del club, Gorka Aixàs, i el director general Francesc Solana en la qual s’arriba a la conclusió que, davant la nefasta tendència de l’equip i la necessitat de trobar un revulsiu, Ibon Navarro deixi d’entrenar el MoraBanc Andorra.\nL’endemà, ahir mateix al matí, la cúpula va traslladar al tècnic vitorià la decisió i poc després es va fer pública la destitució i el nomenament de David Eudal, seleccionador nacional i fins ara tècnic adjunt, com a nou entrenador de l’equip. El comunicat emès per l’entitat tricolor assenyalava que el cessament de Navarro venia propiciat per la necessitat del club de “buscar una reacció a l’equip després de la mala dinàmica de resultats”.\nAgraïment a Navarro\nEl MoraBanc va “agrair la tasca i la professionalitat d’Ibon Navarro durant les tres temporades i mitja que ha estat entrenador del primer equip. Sota la seva direcció el club va aconseguir èxits importants i la seva feina quedarà per sempre a la història del club. Li desitgem molta sort, la mereix tota, en els següents reptes que afronti”. En termes semblants es va pronunciar el president de l’entitat, Gorka Aixàs, a les xarxes socials i va apuntar que “no es pot fer altra cosa que agrair-te de tot cor la feina feta, Ibon” i va afegir que “vas arribar al club per fer-nos créixer i així ha estat. Els resultats i no la feina ens porten a separar camins abans d’hora. Gràcies per tot!”. El màxim mandatari serà present aquesta tarda al programa Parlem-ne de Diari TV, on aportarà més detalls al voltant de la decisió que ha hagut de prendre la direcció esportiva. Aquest és el primer cop que el MoraBanc Andorra, des que va tornar a l’ACB la temporada 2014-2015, destitueix un entrenador. Navarro ha estat tres temporades i escaig al capdavant de l’equip -tenia signat fins a final d’aquesta temporada- i va arribar l’estiu del 2018 procedent de l’UCAM Múrcia, per agafar el relleu de Joan Peñarroya. En el seu full de serveis apareixen unes semifinals de la Copa del Rei, unes semifinals de la Eurocup i la disputa d’un play-off per al títol.\nDavid Eudal, que comptarà amb Paco Vázquez com a segon i amb la resta d’estructura tècnica, serà presentat aquesta tarda com a nou entrenador tricolor amb el repte de redreçar la situació.\nAVUI ÉS CONEIXERÀ L'ABAST DE LA LESIÓ DE MORGAN I JELÍNEK PODRIA TORNAR EN UN MES\nA banda de la dura derrota que li ha costat el càrrec a Ibon Navarro, el partit contra el BAXI Manresa va deixar el peatge de la lesió de Conor Morgan. En l’equador del segon quart i quan estava mostrant la seva millor versió, l’ala-pivot canadenc va caure lesionat del turmell. Avui se li practicaran proves per conèixer l’abast exacte però, ja a la compareixença posterior de l’enfrontament, Navarro va avançar que “no pinta gens bé”. Morgan s’afegirà a les baixes de Mekel i de Jeíinek, que podria tornar en unes tres setmanes. L’escorta txec ja fa dies que fa treball de pista i de tir i s’espera que en unes tres setmanes pugui ja entrenar-se amb el grup i reaparèixer després de la Copa del Rei i les finestres FIBA, és a dir, la setmana de l’1 de març.\n#12 Joel Aguareles\nGreu error prescindir tant rapid del entrenador a aquestes alcaldes de lliga, vaig veure el partit i al meu entendre la culpa va ser 100% de la part sicológica dels jugadors. Increíble ELS rebots perduts, els tirs lliures fallats, la falta de concentració als última 4 minuts en un partit que teniem totalmente controlat. L.equip va demostrar un Joc intens, rapid front un equipas, genials als triples, genials al recuperar 9 punts en contra al primer quart i ficar.se 16 amuntdurant dos cuartos i mig. S.han precipitat al treure l.entrenador, crec que ajustant el Cervell dels jugadors ens haurien sortir. Un plaer disfrutar a Andorra del basket cada cop que tinc oportunitat. Força Andorra, força i seny als jugadors i éxits al proper entrenador.\nTon va dir..Qui va configurar la plantilla actual té una responsabilitat o no. El Solana si mes no hauria de donar la cara als socis i explicar que ha passat amb els fitxatges aquest any, sembla l'amo d'aquest club.\nEm sembla que el Solana, mai mai mai s´ha amagat. Es mes es el que pateix les derrotes, i el que a les victòries busca el errors comesos.\nAmo del club??? tan de bó o fos, potser aniria millor !!! Una mica de respecte i comprensió en aquests moments.\nA hores d'ara el sr. Aixàs es deu estar donant cops de cap contra la paret, arrepentin-se de la pataleta que va tenir ahir i que l'ha portat sense cap dubte a la pitjor decisió estratègica desde que es president del club. Els sponsors deuen estar que treuen fum i tot i que apoyo amb tot el cor el club i espero que aixequi cap, crec que govern s'hauria de replantejar la subvenció. No es pot subvencionar un club privat que porti una gestió tan nefasta com la que han demostrat amb aquesta rabieta digna de pati de col·legi. O es canvia la direcció i la forma en que es prenen les decisions al club o potser govern s'hauria de plantejar a qui subvenciona.\nQui va configurar la plantilla actual té una responsabilitat o no. El Solana si mes no hauria de donar la cara als socis i explicar que ha passat amb els fitxatges aquest any, sembla l'amo d'aquest club.\ns'ho haurien d'haver pensat una mica mes, no es la solució al problema espero que al David li vagi molt be.\nI el Colom no !!\nMolts encerts al David. Això no treu que malauradament ens en anem de patac a LEB or. Guille Colom capità… Quina pena… va ser maco mentre va durar…\nQuin tio més gran? era dificil suplir al sr penyarroya i ho vas fer amb nota. Espero que l'equip pugui aixeavr-se i que a l'Ibon li vagi lo millor possible. Mai Por\nSiempre es mes barat fotre fora un entrenador que 6 jugadores\nMolts molts anims David !!! Personalment estic molt content d'aquest canvi, obviament, no tot és culpa de l'entrenador i penso que el club havia d'haver reaccionat abant, però potser no va poder per un tema econòmic !!


MÉS compra el llibre 'Fariña' i convida la ciutadania a manifestar rebuig a la repressió\nMÉS per Mallorca manifesta el seu suport a la gent que ha patit les conseqüències dels atacs a la llibertat d’expressió i creació aquesta darrera setmana. La diputada ecosobiranista, Joana Aina Campomar, ha afirmat: «No existeix la separació de poders a l’Estat espanyol» i que la condemna contra Valtonyc, la censura de l’obra sobre els presos polítics a ARCO o el segrest de 'Fariña' «ens retornen 40 anys enrere».\nCampomar ha explicat que la formació ecosobiranista ha comprat el llibre de Nacho Carretero com a mostra de solidaritat i ha animat a la ciutadania a manifestar també el seu rebuig a les actuacions judicials. La diputada ha explicat: «La societat és víctima directa dels atacs a la llibertat d’expressió i les manifestacions judicials d’aquesta darrera setmana sobretot ens impedeixen tenir una societat del segle XXI».\nPer fariner, fa mes de 2 anys\nDel llaç groc no en saben res, no?


Avís legal | Prada Nargesa\nBenvingut a la pàgina web de PRADA NARGESA allotjada sota la URL https://www.nargesa.com (d'ara endavant la pàgina web). A continuació, us exposem els termes i condicions d'ús de la pàgina web que han de seguir els usuaris. La navegació a través d'aquesta pàgina web us confereix la condició d'usuari. És per això que us aconsellem una atenta lectura per procedir al seu correcte ús, ja que tota utilització contrària a l'aquí prevista queda totalment prohibida i és susceptible de generar responsabilitats davant del titular.\nEn compliment amb el deure d’informació recollit a l'article 10 de la Llei 34/2002, d'11 de juliol, de serveis de la societat de la informació i del comerç electrònic, a continuació us informem de les dades identificatives del titular de la web :\nCtra. de Garrigàs a Santa Eulàlia s/n\nTelèfon (+34) 972.56.80.85\nCorreu electrònic: nargesa@nargesa.com\nPRADA NARGESA SL està inscrita al Registre Mercantil de Girona, Tom 2194, Llibre 0, Foli 132, Full GI-36849, Inscripció 1.\nL'accés a la pàgina web és lliure. Com a usuari de la pàgina web ha de realitzar en tot moment un ús adequat de la mateixa i dels continguts que inclou, respectant en tot moment la legalitat vigent i els drets de propietat de PRADA NARGESA SL. Queda prohibit que tot usuari o tercer realitzi qualsevol acció (inclusivament introducció o difusió de virus informàtics) que provoqui danys o alteracions als continguts de la pàgina web, així com intervingui o provoqui alteracions al correu electrònic, reservant-se PRADA NARGESA SL el dret a excloure l'accés a la pàgina web a qualsevol usuari que infringeixi aquesta prohibició.\nEn tot cas, ens reservem el dret a suspendre temporalment, i sense necessitat de previ avís als usuaris, l'accessibilitat a la nostra pàgina web en cas d'efectuar operacions de manteniment, reparació, actualització o millora dels serveis, informacions i continguts, així com a modificar o actualitzar les informacions, els continguts i les condicions d'accés de la mateixa.\nEn la mesura que això sigui raonablement possible, les actualitzacions de manteniment es programaran en horaris de baix trànsit, sens perjudici de la facultat discrecional de PRADA NARGESA SL per dur-ho a terme en qualsevol moment.\nEn el cas que a la present pàgina web es disposessin enllaços o hiperenllaços cap a altres llocs d'Internet, PRADA NARGESA SL no exercirà cap tipus de control sobre aquests llocs i continguts. En cap cas PRADA NARGESA SL assumirà cap responsabilitat pels continguts d'algun enllaç pertanyent a un lloc web aliè, ni garantirà la disponibilitat tècnica, qualitat, fiabilitat, exactitud, amplitud, veracitat, validesa i constitucionalitat de qualsevol material o informació continguda a cap d’aquests hipervincles o altres llocs d’Internet. Igualment, la inclusió d'aquestes connexions externes no implicarà cap mena d'associació, fusió o participació amb les entitats connectades.\nTots els continguts de la present pàgina web (a títol enunciatiu i no limitatiu, bases de dades, textos, marques, noms comercials, àudio, logotips, signes distintius, animacions, imatges, vídeos, dissenys, estructura de la pàgina, etc.) són titularitat de PRADA NARGESA SL o han estat cedides a aquesta per al seu ús. L'ús de la present pàgina web no confereix als usuaris cap dret d'explotació de cap classe ni la seva titularitat sobre els continguts de la mateixa, així com tampoc la seva propietat intel·lectual i/o industrial. Queda totalment prohibida la transformació, reproducció, explotació, distribució, comunicació pública i/o cessió, ja sigui a títol onerós o gratuït, de qualsevol dels continguts de la pàgina web.\nPRADA NARGESA SL fa expressa reserva davant dels usuaris i altres tercers de l'exercici de totes les accions que emparin els seus drets legítims de propietat intel·lectual i industrial.\n5.- Dades de caràcter personal - Política de Privadesa i tractament de dades\nA continuació us mostrem una primera informació bàsica de la nostra política de privadesa. Si voleu més informació podeu consultar-la a https://nargesa.com/ca/politica-de-privacitat\n-Gestió administrativa i comercial de clients i usuaris.\n-Atenció de consultes, peticions i sol·licituds d’ocupació.\n-Presentació d'una reclamació davant de l'AGÈNCIA ESPANYOLA DE PROTECCIÓ DE DADES.\nPodeu ampliar la informació a https://nargesa.com/ca/politica-de-privacitat\nEns comprometem a complir la nostra obligació de secret respecte de les dades de caràcter personal obtingudes i a tractar-les amb la confidencialitat exigida. En aquest sentit, adoptem les mesures de seguretat adequades en compliment amb la legislació aplicable de Protecció de Dades de Caràcter Personal per evitar la seva alteració, pèrdua o tractament o accés no autoritzat.\nEls possibles conflictes relatius a aquesta pàgina web es regiran exclusivament pel dret de l'estat espanyol i de la Comunitat autònoma de Catalunya i seran únicament competents perquè en prenguin coneixement els tribunals de la ciutat de Figueres. Tota persona usuària de la web, independentment de la jurisdicció territorial des de la qual es produeixi el seu accés, accepta el compliment i respecta aquesta clàusula amb renúncia expressa a qualsevol altre fur que li pogués correspondre.\n© 2022 PRADA NARGESA SL. Tots els drets reservats


Resolució 896 del Consell de Seguretat de les Nacions Unides - Viquipèdia, l'enciclopèdia lliure\nSituació a Abkhàzia, gener 1994\n31 de gener 1994\nLa Resolució 896 del Consell de Seguretat de les Nacions Unides fou adoptada per unanimitat el 31 de gener de 1994. Després de reafirmar les resolucions 849 (1993), 854 (1993), 858 (1993), 876 (1993), 881 (1993) i 892 (1993) sobre la Guerra georgiana-abkhaz i la Resolució 868 (1993) relativa a la seguretat de les forces de pau de les Nacions Unides, el Consell va considerar el possible establiment de la força de manteniment de la pau a Abkhàzia i Geòrgia i va discutir el procés de pau.\nEl Consell de Seguretat va acollir amb satisfacció la signatura d'un comunicat de la segona ronda de negociacions a Ginebra, en què es va destacar el memoràndum d'entesa i la importància de les dues parts per complir les seves obligacions. Les parts també estaven a favor d'una força de manteniment de la pau de les Nacions Unides o d'altres forces a la regió, amb l'autorització de les Nacions Unides. El Consell va prendre nota de les converses que se celebraran a Moscou el 8 de febrer de 1994 i la intenció del Secretari General Boutros Boutros-Ghali i del seu representant especial de convocar una nova ronda de negociacions el 22 de febrer de 1994. La gravetat de la situació a Geòrgia, on hi havia presents prop de 300.000 desplaçats d'Abkhàzia, va ser reconeguda.\nLes parts van ser convocades el més aviat possible per reprendre les negociacions i van indicar la seva disposició a trobar una solució en la qual la respectiva sobirania i integritat territorial de Geòrgia havia de ser respectada. Al mateix temps, es va subratllar que cal avançar en l'estatus polític d'Abkhàzia. El mandat de la Missió d'Observació de les Nacions Unides a Geòrgia (UNOMIG) es va ampliar fins al 7 de març de 1994, amb l'objectiu d'augmentar la seva força si fos necessari.\nEs van observar dues opcions proposades pel Secretari General sobre l'establiment d'una missió de manteniment de la pau a Abkhàzia, i també se li va demanar que informés sobre els progressos realitzats en la tercera ronda de negociacions i qualsevol circumstància en què es necessitaria aquesta força. Això dependrà dels progressos realitzats en les converses.\nLa resolució va reconèixer que tots els refugiats i persones desplaçades tenien dret a tornar i totes les parts havien de complir els seus compromisos a aquest respecte i acordar un calendari. Tots els intents de canviar la composició demogràfica d'Abkhàzia per repoblar-la amb persones no residents anteriorment van ser condemnats. Finalment, es va instar a totes les parts a respectar l'alto el foc i garantir la seguretat del personal de les Nacions Unides, i es va instar els Estats membres a qaportar donacions a Geòrgia per ajudar-la a superar les conseqüències del conflicte.\nVegeu texts en català sobre Resolució 896 del Consell de Seguretat de les Nacions Unides a Viquitexts, la biblioteca lliure.\nObtingut de «https://ca.wikipedia.org/w/index.php?title=Resolució_896_del_Consell_de_Seguretat_de_les_Nacions_Unides&oldid=26684402»\nLa pàgina va ser modificada per darrera vegada el 19 març 2021 a les 13:25.


Tallat el Rec del Solà per una esllavissada - FÒRUM.ad\nTallat el Rec del Solà per una esllavissada\nOn: 12/03/18 14:39\nLa caiguda d’un roc aquest cap de setmana al rec del Solà, a l’altura del col·legi Sant Ermengol i a causa de les fortes pluges, ha obligat a tancar-ne un tram de manera provisional. Es tracta de la zona compresa entre l’accés al passeig i la Font del Call, d’uns 200 metres de llargada, per la qual no s’hi podrà transitar mentre duri la reparació i reforç de la zona afectada. Segons ha explicat el conseller de Serveis Públics i Circulació d’Andorra la Vella, Miquel Canturri, la zona estarà “uns quinze dies acordonada fins que puguem fer la intervenció”.\nMalgrat que l’esllavissada va provocar danys materials al terra del rec i ha alguns fanals, no s’han hagut de lamentar danys personals ni tampoc de cap habitatge de la zona. Cap veí ha estat desallotjat. Tant la resta del circuit com dels accessos al rec del Solà romanen oberts sense cap tipus de restricció.\nAquest dilluns al matí els tècnics de Protecció Civil, el ministeri d’Ordenament Territorial del Govern i el comú d’Andorra la Vella han avaluat la zona i han acordat la mesura a l’espera de disposar d’un informe tècnic que determini quines accions cal emprendre per garantir la seguretat del passeig. Canturri ja ha avançat, durant la trobada amb els mitjans per enunciar les novetats de l’enllumenat públic, que s’haurà d’instal·lar una xarxa protectora per evitar que caiguin rocs. “Al lloc on ha caigut el roc eren habitatges i no hi havia xarxes instal·lades i ara s’hauran de fer”, ha apuntat. Respecte la responsabilitat de qui ha de col·locar la xarxa, Canturri ha apuntat que s’haurà de veure si és competència del comú, Govern o dels propis propietaris dels xalets de la zona.\nPrevious Post: Vaga dels funcionaris dijous i divendres\nNext Post: El Govern oferirà el certificat electrònic de ciutadà gratuïtament durant el 2018


- L'import global màxim de les ajudes és de 500.000 euros.\n- Per a calcular la quantia que es concedirà a cada beneficiari, es realitzarà el repartiment de l'import global màxim de manera proporcional a la puntuació obtinguda pels sol·licitants que reunisquen els requisits, d'acord amb la fórmula següent:\n- El règim de pagament de la subvenció, així com el termini de justificació de les ajudes, serà el que estableixen els articles 15 i 17 de l'annex II de l'ordre de bases.\n- Per a fer efectiu el pagament de les ajudes concedides, els beneficiaris han d'aportar les dades bancàries, en les quals se sol·licita que es faça l'ingrés de la subvenció.\n* El pagament d'aquestes ajudes es podrà realitzar mitjançant dos entregues parcials al llarg de l'exercici pressupostari, amb posterioritat a la justificació documental efectiva i la correcta aplicació de les despeses que siguen conseqüència de les activitats objecte d'aquestes.\nAquests pagaments es podran realitzar en els següents terminis:\n- Fins al 50 % de l'ajuda concedida, amb la prèvia justificació de les despeses per aquest import, que es podrà presentar fins a l'1 de setembre de l'exercici pressupostari.\n- La resta s'abonarà, amb la prèvia justificació de l'import que falte fins a completar el total de la subvenció, en el termini que s'estableix en l'article 17 de l'annex II esmentat.\nNo obstant això, amb caràcter previ al pagament de la subvenció, el beneficiari ha de trobar-se al corrent en el compliment d'obligacions tributàries i davant de la Seguretat Social i aportar declaració responsable de no ser deutor per resolució de procediment de reintegrament de subvencions.\n2. Quan la sol·licitud no reunisca els requisits exigits o no s'acompanye la documentació que resulte exigible, es notificarà a l'entitat sol·licitant la causa que impedeix la continuació del procediment, i se li requerirà que esmene la falta o acompanye els documents preceptius, amb la indicació que, si així no ho fa, es considerarà que ha desistit de la seua petició.\n3. Es delega en el director general de l'Institut Valencià de la Joventut la competència per a dictar aquesta resolució.\n4. L'ordenació i instrucció del procediment de concessió correspon al Servei de Gestió i Planificació de l'IVAJ, que rebrà les sol·licituds presentades i verificarà que reuneixen els requisits per a poder ser tramitades.\n5. L'òrgan competent per a la instrucció de l'expedient, a la vista de la documentació que hi consta i de les obligacions que s'adquirisquen amb la concessió de l'ajuda, podrà recaptar els informes dels organismes i entitats que estime oportú i efectuar les comprovacions necessàries sobre l'exactitud de tot això.\n6. Una vegada examinades les sol·licituds i per a la valoració i proposta de concessió de les subvencions, es constituirà una comissió d'avaluació.\n7. El director general de l'Institut Valencià de la Joventut, a la vista de la proposta de la comissió avaluadora, resoldrà sobre les sol·licituds d'ajudes presentades. La denegació de l'ajuda ha de ser motivada i les raons s'han de fer constar en la resolució, de manera que queden acreditats en el procediment els fonaments de la resolució que s'adopte.\n8. El termini màxim per a resoldre i notificar la resolució és de 3 mesos, a comptar de la presentació de la sol·licitud, sempre que aquesta complisca els requisits exigits i que s'aporte tota la documentació requerida. En cas contrari, el còmput del termini s'iniciarà a partir del moment en què s'esmene la sol·licitud.\nSi, transcorregut aquest termini, no ha recaigut cap resolució expressa, les sol·licituds presentades podran entendre's desestimades.\n9. La resolució de la convocatòria es publicarà en el Diari Oficial de la Generalitat Valenciana.\nContra la resolució de concessió es pot interposar potestativament recurs de reposició davant del mateix òrgan que la va dictar en el termini d'un mes a comptar de l'endemà de la seua notificació o bé, directament, un recurs contenciós administratiu davant dels jutjats del contenciós administratiu competents, en el termini de dos mesos a comptar de l'endemà de la seua notificació. Tot això, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.\nVegeu l'article 6: "Criteris objectius de l'atorgament de la subvenció i ponderació d'aquests", de l'annex II de l'Ordre 19/2016, de 16 de novembre.\nVegeu l'article 3: "Obligacions dels beneficiaris", de l'annex II de l'Ordre 19/2016, de 16 de novembre.\nLa no-presentació de la justificació de la despesa en el termini fixat donarà lloc a la pèrdua de la subvenció i la consegüent revocació.\n- Ordre 19/2016, de 16 de novembre, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de la concessió d'ajudes en matèria de joventut (DOGV núm. 7921, de 21/11/2016).\n- RESOLUCIÓ de 28 de març de 2019, del director general de l'Institut Valencià de la Joventut (IVAJ), per la qual es convoquen les ajudes a associacions juvenils i entitats prestadores de serveis a la joventut amb àmbit d'actuació a la Comunitat Valenciana per a l'any 2019. (DOGV núm. 8526, de 10/04/2019).\n- RESOLUCIÓ de 18 d'abril de 2019, del director general de l'Institut Valencià de la Joventut (IVAJ), per la qual s'àmplia el termini de sol·licituds de la Resolució de 28 de març de 2019, per la qual es convoquen les ajudes a associacions juvenils i entitats prestadores de serveis a la joventut amb àmbit d'actuació en la Comunitat Valenciana per a l'any 2019. (DOGV núm. 8536 de 26/04/2019)\n- CORRECCIÓ d'errades de la Resolució de 28 de març de 2019, del director general de l'Institut Valencià de la Joventut (IVAJ), per la qual es convoquen les ajudes a associacions juvenils i entitats prestadores de serveis a la joventut amb àmbit d'actuació en la Comunitat Valenciana per a l'any 2019.\nVegeu la Resolució de 28 de març de 2019.\nVeure Resolució de 18 d'abril de 2019\nCORRECCIÓ d'errades de la Resolució de 28 de març de 2019, del director general de l'Institut Valencià de la Joventut (IVAJ), per la qual es convoquen les ajudes a associacions juvenils i entitats prestadores de serveis a la joventut amb àmbit d'actuació en la Comunitat Valenciana per a l'any 2019.


Tres receptes fàcils per viatjar des de la teva cuina sense moure't de casa | Consumer\nEls restaurants continuen tancats i encara no hi ha moltes possibilitats de sortir a gaudir d'una experiència gastronòmica. Et donem idees per viatjar amb el paladar aquest cap de setmana\nPortem molts dies a casa i amb algun que un altre antull gastronòmic. Com els restaurants encara estan tancats i no sempre és possible demanar menjar a domicili, anem a proposar-vos tres receptes per passar el cap de setmana a casa però gaudir com si estiguéssim fos i, almenys així, viatjar amb el nostre paladar. Per fer més senzill el procés, ens ajudarem en la seva elaboració de les verdures ultracongeladas, ja que gràcies al procés d’ultracongelación no sofreixen alteracions, conserven les seves característiques i nutrients i les tenim disponibles durant tot l’any en supermercats i tendes d’ultracongelados.\nQuesadillas de verdures\nToca menú mexicà, i per a això anem a realitzar un sopar deliciós i amb molt sabor.\nNecessitem: un tomàquet, un chile verd, 150 g de ceba ultracongelada, 120 g de bledes ultracongeladas, 200 g de pebrots ultracongelados, sis xampinyons, 100 g de formatge provolone, formatge rallado, 200 ml de nata per muntar, coriandre, oli d’oliva, sal i pebre, truites i una llimona.\nFem primer el bec de gall i la salsa per acompanyar. Tallem el tomàquet en daus i el chile verd, i agreguem una mica de la ceba descongelada (reservem la major part per les quesadillas). Barregem amb el suc de la llimona, oli, sal i coriandre i reservem.\nI finalment, afegim la nata agra. Usem la nata per muntar perquè quedarà més espessa i voluminosa. Disposem la nata en un recipient i li vertemos suc de llimona. Barregem amb unes varetes i la tapem i deixem reposar mitja hora en un lloc temperat o bé barregem enèrgicament com si anéssim a muntar unes clares. Quan hagi espessit, afegim la sal i barregem bé.\nAgafem una paella, posem oli d’oliva i, a continuació, tirem les nostres verdures ultracongeladas com la ceba, els pebrots i les bledes. Mentre, partim a làmines els xampinyons, salteamos tot i deixem pochar.\nEn una altra paella, amb un mínim d’oli, escalfem una truita i tirem formatge provolone perquè coixa temperatura i es vagi fonent. Afegim unes cullerades de les verdures ja pochadas, escampem formatge rallado i dobleguem per la meitat tancant la quesadilla.\nDeixem a foc lent i daurem per les dues cares. Traiem i servim tallant-les en triangles. Acompanyem amb la salsa de nata.\nMini quiches de pebrots i carbassó\nUna opció ràpida i lleugera alhora que saborosa per acompanyar una bona pel·lícula durant el cap de setmana.\nNecessitem: pit de pollastre de gall dindi per tallar en taquitos, 200 g de carbassó ultracongelado, 150 g de ceba ultracongelada, 150 g de pebrots ultracongelados variats, una terrina de formatge fresc, un ou, una làmina massa fallta, oli d’oliva i sal.\nEn una paella posem a pochar les verdures (la ceba, els pebrots i el carbassó) amb una mica d’oli, sal i pebre.\nGreixem els motlles, tallem cercles de la nostra massa fallta adaptant-la als motlles.\nBatem l’ou amb una mica de sal i pebre. Tallem el formatge i el pit de pollastre de gall dindi en daus.\nQuan tinguem les verdures llestes, barregem amb l’ou i els daus de formatge i gall dindi. Repartim la barreja en els nostres motlles i els portem al forn a 180 ºC durant 8-10 minuts fins que estiguin ben quallats. A menjar!\nCazuelitas de pasta fullada\nUna recepta senzilla inspirada en el clàssic pastís de pollastre americà, o Chicken Pot Peu.\nNecessitem: dos pits de pollastre de pollastre, 200 g de pastanaga ultracongelada, 150 g de ceba ultracongelada, un porro, una branca d’api, una dent d’all, 200 g de mongetes verdes ultracongeladas, una cullerada de farina, una làmina de pasta fullada, un ou, oli d’oliva, 300 ml de brou de pollastre, sal i pebre.\nEl primer que hem de preparar és una olla, on posarem els pits de pollastre a bullir. També tirem 100 g de pastanaga (la resta reservem), el porro i amanim amb sal.\nQuan estigui el pollastre llest, traiem i tallem en daus. Posem la pastanaga restant, la ceba, l’api i l’all en una paella a pochar a foc mitjà amb una mica d’oli d’oliva; removent de tant en tant, fins que les verdures comencin a transparentar. És aquí quan afegim la cullerada de farina, i donem voltes per torrar-la i que perdi sabor a cru.\nAra és el torn d’abocar els 300 ml de brou de pollastre i coem bé fins que es dissolgui la farina. Afegim el pollastre en daus i les mongetes verdes. Rectifiquem de sal i pebre i deixem cinc minuts a foc baix per espessir la salsa. Mentre, precalentamos el forn a 210 ºC.\nQuan nostra barreja s’hagi temperat una mica, repartim en cassoles individuals, i amb ajuda d’un cortapastas, o la mateixa cassola, retallem cercles de pasta fullada per a cadascuna d’elles.\nPosem els cercles de pasta fullada damunt de cada cazuelita, els fem un tall en forma de X i els pintem amb ou batut abans de ficar al forn. Horneamos 20 minutos a 210 ºC fins que la pasta fullada estigui daurada. I llest, a la taula!\ncoronavirus cuinar verdures


El Reus es veurà les cares contra l'Sporting de Portugal | Canal Reus TV\nEl Reus es veurà les cares contra l'Sporting de Portugal\n13:22 - 17 gener 2020\nEl Reus Deportiu Miró disputarà demà en la fase de grups de Lliga Europea d'Hoquei amb l'Sporting Club de Portugal. Els roig-i-negres es preparen per aconseguir algun punt a la classificació amb un rival complicat.\nEl Reus Deportiu Miró viatjarà aquest cap de setmana a Lisboa per veure's les cares amb l'Sporting Club de Portugal en la quarta jornada de la fase de grups de la Lliga Europea, aquest dissabte a les 15h (les 16h hora catalana) .\nEls roig-i-negres han sumat 1 empat, una derrota i una victòria en aquesta competició i ara intentaran rascar algun punt amb un equip difícil que va al capdavant del grup d'aquesta competició.\nEls roig-i-negres han vist millorar l'equip des del principi de la temporada. La falta d'alguns jugadors es veia reflectida en els seus resultats. Ara que l'alineació està completa però, els reusencs consideren que estan en un bon moment i motivats per seguir lluitant en les diverses competicions.\nEl Reus Deportiu Miró es troba en 3a posició de la fase de grups de la competició europea amb 4 punts, per sota de Wasken Lodi amb 6 i dels rivals d'aquest dissabte. Els portuguesos sumen 7 punts i lideren la classificació.\nReus Deportiu reus deportiu miró Hoquei\n07.01 per Berta Treig


Institut de Psicologia: Àrea psicopedagògica\nAprendre és una acció important al llarg de tota la vida, però la infància i l’adolescència són les etapes per excel·lència de formació de les persones.\nCada nen té unes capacitats, unes necessitats educatives i un ritme d’aprenentatge individual. A més a més, cada infant viu unes experiències i unes situacions diferents en la interacció amb l’entorn. Tots aquests aspectes li van conformant el model d’aprendre, l’autoestima i la personalitat.\nSi en aquest procés, però, es detecten certes dificultats -com ara problemes amb el llenguatge, el càlcul, la lectoescriptura, l’atenció...- la Psicopedagogia ens ofereix eines. Prevenir, detectar a temps, compensar i solucionar possibles dificultats en el procés d’aprenentatge és fonamental per afavorir un correcte desenvolupament cognitiu i emocional dels infants i joves.\nA l’Institut de Psicologia, oferim un coneixement profund del món escolar i dels processos d’ensenyament-aprenentatge. Un coneixement indispensable per avaluar correctament les necessites educatives especials de l’infant i establir una actuació coordinada entre l’escola i el centre psicològic per, així, aconseguir un desenvolupament satisfactori de les capacitats del nen.


DA i L’A coincideixen en la necessitat d’assolir puntuals pactes d’Estat - El Periòdic d'Andorra\nDA i L’A coincideixen en la necessitat d’assolir puntuals pactes d’Estat\nLópez critica a la comitiva demòcrata «les poques ganes de parlar» i l’absència de propostes concretes\nXavier Espot i Roser Suñé es reuneixen amb L’A | MARICEL BLANCH\nLes negociacions per aconseguir suports de cara a la investidura encara segueixen verdes i durant la ronda de contactes que va iniciar ahir DA —al matí amb els socialdemòcrates i a la tarda amb els liberals— va percebre, tot i no haver assolit cap compromís, una «major predisposició» per part de L’A d’assolir puntuals pactes d’Estat al llarg de la legislatura. En aquest sentit, el candidat demòcrata Xavier Espot va deixar palès que l’interès del partit taronja és «prioritzar aquelles formacions que s’impliquin amb major mesura a garantir l’estabilitat i la governabilitat d’aquest país».\nEspot exposa la importància d’arribar a punts d’entesa vers l’acord d’associació o el sistema de pensions\nAtès que l’aritmètica parlamentària dificulta aquest escenari, Espot va traslladar als seus interlocutors la importància d’arribar a punts d’entesa «en temes cabdals com pot ser l’acord d’associació amb la Unió Europea o el sistema de pensions», qüestions en les quals L’A també coincideix «en la necessitat d’arribar a pactes d’Estat» tal com va informar a través d’un comunicat. De fet, a jutjar per l’afinitat ideològica i el contingut dels programes electorals, tot fa indicar que DA es trobaria en una posició més còmode amb L’A que amb terceravia a l’hora de negociar aquests temes.\nAmb la idea de seguir treballant de cara a la constitució de la sindicatura i el debat d’investidura, DA també va transmetre la voluntat de «tornar-se a trobar amb les dues formacions», tot i que Espot ja va poder constatar que en el cas del PS «difícilment podrem trobar una entesa perquè ens donin suport perquè ells es presenten com a alternativa amb la seva pròpia candidatura».\nLópez: «S’havia dit que vindrien amb un full en blanc i semblava que era una qüestió retòrica però efectivament ha estat així»\nPer la seva banda, el líder del PS Pere López va catalogar la trobada —que va durar poc més de 20 minuts— de «pur tràmit» i va ironitzar al respecte la declaració d’intencions de DA. «S’havia dit que vindrien amb un full en blanc i semblava que era una qüestió retòrica però efectivament ha estat així» va manifestar López, que va criticar «les poques ganes de parlar» dels representants demòcrates.\n«No hi ha hagut cap proposta concreta en relació a res i només s’ha apuntat la possibilitat de treballar plegats en relació a l’acord amb la Unió Europea i el sistema de pensions» va expressar el líder socialdemòcrata, que va reconèixer la seva «sorpresa» per no haver rebut cap mena de plantejament per part de qui va convocar la reunió. Quant al posicionament del PS, López va afirmar que durant la trobada va posar damunt la taula la representativitat de la sindicatura, que al seu parer hauria de ser «plural i que reculli quina és la relació de forces avui en dia al Consell General».\nEls consellers del PS i L’A es reuneixen avui i DA ho farà la setmana vinent amb terceravia i CC\nEls consellers electes del PS i L’A mantindran una reunió aquest matí que s’emmarcarà dins de l’entesa a les parròquies amb la marca de d’Acord tot i que previsiblement també s’aprofitarà per analitzar el possible suport liberal a la candidatura de López al debat d’investidura. En aquest sentit, el líder del PS va anunciar ahir que durant la setmana vinent iniciarà la seva pròpia ronda de contactes amb la resta de forces polítiques, entre les quals no va descartar que també puguin citar a DA «per ortodòxia política». Per la seva banda la formació demòcrata encara té pendent assignar una data per reunir-se amb terceravia i Ciutadans Compromesos però sí ha deixat clar que aquesta no es produirà fins la pròxima setmana.


Sagrat Cor Besos Pastoral | 50 anys aprenent amb tu\nSagrat Cor Besos Pastoral\n24 de març: Compartir\n10 de març: El temps\n17 de febrer: L’autoestima\n3 de febrer: Reflexió de la Pau\n2a setmana de març: El temps\n3a setmana de febrer: L’autoestima\n1a setmana de febrer: Cançó de la Pau\nPublicat el 23 març 2014 per JORDI\nEl proper divendres 25 d’abril tornem a celebrar una cursa solidària amb els alumnes de tota l’escola. Aquest any volem col·laborar amb el Banc d’aliments ja que la crisi actual està fent que moltes famílies del nostre país estiguin passant una situació complicada. Però, amb els nostres alumnes volem transmetre que: “amb una mica d’ajuda i amb la solidaritat de tots…És possible!” És important conscienciar als nostres alumnes el valor de la solidaritat i del compartir.\nPer tot això, des de l’1 fins el 23 d’abril tots aquells que vulguin participar de la cursa hauran de portar un paquet de Kg d’algun aliment (arròs, llegums, pasta) per formalitzar la seva inscripció.\nDesprés, hauran de buscar un espònsor que el patrocini en la carrera i qui abonarà 20 cèntims per volta donada. El diners es recolliran la setmana posterior a la cursa (del 28 d’abril al 5 de maig) i aniran destinats integrament a comprar altres aliments pel recapte.\nFinalment, tots els aliments recollits aniran destinats al Banc d’aliments, qui s’encarrega de distribuir-los amb la gent més necessitada.\nPublicat el 25 gener 2014 per JORDI\nEn el dia a dia tenim molts gestos per la Pau… Quin gest de PAU forma part de la teva vida?\nPublicat el 20 gener 2014 per JORDI\nEl dijous 30 de gener, dia de la Pau mostrarem a totes les classes un vídeo fet per alumnes de l’escola titulat GESTOS DE PAU. A més, podem reflexionar sobre quins gestos o accions de cada dia ens poden portar a la PAU i la NO VIOLÈNCIA.\nDesprés, tots els alumnes de l’escola volem fer un gest de PAU que ens uneixi i ens ajudi a rebutjar la violència:\nTocarem el timbre a les 10:45 i tots sortirem als passadissos. Els cursos que estiguin al costat de les escales faran d’enllaç amb els cursos inferiors (es col·locaran baixant les escales). La idea és que tots estiguem formant una cadena humana, agafats de les mans. Quan torni a sonar el timbre intentarem fer un minut de silenci. I per tercera i última vegada tornarem a sentir el timbre per informar que el minut ha acabat, farem un fort aplaudiment i anirem sortint cap el pati.\nBon Dia de la Pau a tothom!!!


Un any més, PROARTCAT ens delitarà amb una selecció de poesia relacionada amb la natura i el medi ambient. Us convidem a passar un moment artístic d’allò més agradable amb l’acompanyament de pica-pica i un vinet ben bo!\nHorari: a les 20.00 h\nData d'Inici: Dilluns 12/06/2017\nData final: Dilluns 12/06/2017\nNOU BARRIS: La Biblioteca de la Zona Nord és un edifici integrat en l'entorn\nLa biblioteca inclou sistemes passius d’estalvi energètic i mecanismes propis de la construcció anònima tradicional per a esdevenir una construcció integrada en el paisatge.\nLloc: Entrada a la Biblioteca Zona Nord. C. de Vallcivera, 3 bis\nLa Barcelona Design Week Congress és punt de trobada per a empreses, organitzacions i professionals en el qual es comparteixen casos d’èxit i metodologies de treball en temàtiques estratègiques i emergents, amb ponents de reconegut prestigi internacional.\nEn el primer bloc del congrés User Experience, People and Purpose, volem trobar la resposta a com resoldre problemes complexos, estratègics i ambigus a través d'enfocaments centrats en les persones o com dissenyar solucions tenint en compte les necessitats de les diferents parts, ja siguin empresaris, usuaris, governants o ciutadans.\nEn la segona sessió abordarem la Sustainable Transformation By Design, en la que de manera equilibrada interactuen tres pilars fonamentals: el desenvolupament econòmic, el desenvolupament social i el respecte al medi ambient i al nostre entorn.\nOrganitzador: Barcelona Centre de Disseny (BCD)\nLloc: BCD Barcelona Centre de Disseny (Pl. de les Glòries Catalanes, 37-38)\nCom arribar-hi: Metro L1 Glòries, TRAM T4, T5, T6 Glòries\nData final: Dimarts 13/06/2017


Les col·lectivitzacions industrials, amb Antoni Castells | Aurea Social\nPer a Castells, encara avui, la qüestió de les col·lectivitzacions és poc i mal coneguda, per causa, primer de la «transacció» (l’anomenada transició), que va voler esborrar la memòria i va decretar l’oblit, i, segon, perquè aquesta mena d’experiències no forma part de la història oficial, sinó que forma part de la història de la gent quan actua com a poble i organitza la vida de forma lliure i col·lectiva. L’experiència de què parlem, però, ha estat única al món; portar a la pràctica el socialisme llibertari en una societat fortament industrialitzada. i que es va produir, a més, en el context de ‘anomenada crisi de 1929, una crisi de la burgesia i del capitalisme liberal, que no se’n sortien, ni amb la revolució soviètica ni els règims nazi-feixistes, o el new deal de Roosvelt, amb la intervenció de l’economia capitalista que es coneix posteriorment com l’estat del benestar.\nLa por dels treballadors manuals a la col·lectivització va ser general: petits tallers i comerços, tècnics, funcionaris, preferien, en part, conservar la propietat privada o l’estatalització.\nLes dues accions importants van ser: l’empresa col·lectivitzada i l’agrupació d’empreses (per ram, comarca, etc.). La coordinació de baix cap a dalt es va aturar en aquest procés d’agrupaments. El procés té quatre etapes: del juliol a l’octubre de 1936 (amb el Decret de col·lectivitzacions i control obrer), on es realitzen la immensa majoria de col·lectivitzacions; d’octubre de 1936 al maig de 1937, quan hi ha un intent d’ocupar l’edifici de la Telefònica, que controlaven la CNT i la UGT i que va acabar de mala manera, amb uns 400 morts pel mig. El que s’hauria pogut convertir en una victòria militar i política es converteix en una derrota que té llargues conseqüències. La relació de forces canvia, hi ha l’assassinat d’Andrei NIn (POUM); la tercera etapa és de maig de 1937 fins al 1938, en què es frena el procés; i, finalment, fins a l’entrada de les tropes de Franco, en què la majoria de les empreses són estatitzades i/o reprivatitzades.\nPel que fa als agrupaments, a nivell organbitzatiu cal detacar l’assemblea general de tots els treballadors de l’empres, que era l’òrgan màxim de decisió; hi haviua el Consell d’Empresa, que era com la gerència de l’empresa; després, hi havia el Comitè Sindical, que s’organitzava de la defensa dels interessos quotidians dels treballadors i era una forma de no concnetrat el poder en un sol pòrgan; en les empreses o agrupacions legalitzades hi havia la figura de l’interventor, una persona nomenada pel conseller d’Economia encarregat de mantenir les relacions amb el Govern. Cal assenyalar que hi va haver empreses i agrupaments que no eren legalitzades perquè ja consideraven que eren legals i no calia fer papers. Cada nivell de l’agrupament es reproduïa aquest esquema, amb què aquests òrgans servien per resoldre els problemes de cada secció (local, comarcal, de ram, etc.), amb què s’agilitava la presa de decisions. La comunicació era àgil i contínua. Finalment, es va tenir sempre present no caure en la burocratització. Els membres del Consell d’Empresa cobraven el mateix que abans i, a més, continuaven trebllant al llarg del dia i les tasques del Consell les feien en acabat de la jornada laboral.\nQuant a l’aspecte econòmic, cal tenir en compte que la industrialització era precària quant a maquinària i preparació en aquella època. En aquell moment, amb l’Estat dividit en dues parts, Catalunya necessitava matèries primeres de què no es podia proveir fàcilment, També cal parlar de la inèrcia social quan hi ha canvis, com és el cas. Aquesta dificultat, però es va resoldre ràpidament. També, cal comptar amb el boicot que van fer-hi alguns òrgans governamentals. Igualment, el capital estranger: quan una empresa col·lectivitzada exportava a l’estranger, l’antic propietari reclamava el cobrament de l’exportació; l’altre problema era que legalment no es podien col·lectivitzar les empreses estrangeres si no era per necessitats nacionals (a més, calia indemnitzar.les), per bé que se’n van col·lectivitzar unes quantes, com la d’òptica Clotet, la Canadenca (electricitat), etc.


Catalunya ha plantat cara a la favorita per guanyar el campionat, Brasil. Malgrat el resultat, les catalanes han completat una bona primera meitat en la que han tingut ocasió d’emptar el partit en més d’una ocasió, no obstant brasil ha sapigut sobreposar-se al treball defensiu de les locals i ha aconseguit arribar a la mitja part 3-0.\nA la segona meitat les catalanes han seguit intentant defensar com en la primera part però les contres han condemnat les amfitriones que han vist com Brasil es posava fins a 7-0. Finalment Catalunya ha pogut fer el gol de l’honor que ha estat celebrat per la grada com si es tractés del gol de la victòria. Abans d’acabar el partit Catalunya encara ha tingut opció de marcar algun gol més.\nAbans del partit les jugadores catalanes han mostrat una samarreta de suport a Susana Mallen, capitana de l’equip, i que degut a una lesió no ha pogut disputar el partit de quarts de final del Mundial\nSense resposta per “Catalunya perd contra Brasil i ara jugarà per aconseguir la 5a posició del Mundial”


CAMPUS CARNESTOLTES 2022 – Loopa\nCAMPUS CARNESTOLTES 2022\nAquest Carnestoltes hem preparat un seguit d’activitats tematitzades i organitzades segons els dies. Us podeu apuntar des d’1 dia fins a 4 dies.\nDates: del 1 al 4 de març de 2022\nDurada: de 1 a 4 dies (inscripció per dia)\nHoraris: de 16:30h a 19:30h\n1 dia2 dies3 dies4 dies\nAquests Carnestoltes hem preparat un seguit d’activitats tematitzades i organitzades segons els dies. Us podeu apuntar des d’1 dia fins a 4 dies. Les activitats que realitzarem seran:\nDimarts 1 i dimecres 2 de març: Robòtica amb WeDo, Spkie PRIME, Mindstorms EV3 i VEX IQ. Reptes tematitzats.\nDijous 3 de març: Creació de videojocs amb Scratch JR i Scratch.\nDivendres 4 de març: Manualitats makers, drons, …\nRobòtica, programació de videojocs, manualitats tecnològiques i drons.\nCAMPUS PENTECOSTA 2022


Robòtica i mecànica - Jugar i Jugar\nEn aquesta secció trobareu jocs de muntatge per a familiaritzar-se amb la construcció de petits objectes mecànics amb moviment. La idea és que es familiaritzin amb peces, sensors, motors, bateries, leds i altres components que puguin tenir els...\nEn aquesta secció trobareu jocs de muntatge per a familiaritzar-se amb la construcció de petits objectes mecànics amb moviment. La idea és que es familiaritzin amb peces, sensors, motors, bateries, leds i altres components que puguin tenir els kits per aprendre a poc a poc la seva utilitat i el seu ventall de possibilitats i acostar-se cada vegada més a construccions robòtiques.\nSens dubte, muntar les màquines i aconseguir que funcionin és tot un repte i super emocionant per a un nen o una nena, però si un cop fabricades aquestes només realitzen un o dos moviments estàndard, o una petita bateria d'accions limitades, acabaran cansant i aniran demanant màquines més complexes amb les que puguin passar a ser els/les veritables protagonistes.\nEncara que a nosaltres ens agrada més el fet d'experimentar amb els materials i inventar i fer muntatges propis, la veritat és que seguir una sèrie d'instruccions, encara que no és tasca senzilla, és la millor manera d'anar endinsant-se en la robòtica. A poc a poc aniran assolint més i més habilitats fins que siguin capaços d'anar introduint conceptes bàsics de programació, com passa amb el kit de la mà robòtica que tenim a la botiga.\nD'aquesta manera, aconseguirem que la progressió sigui gradual i que no s'exposin a muntatges massa complicats que acabin abandonant per frustració. Aquest tipus de jocs requereixen anar assentant els coneixements anteriors per poder passar a fases posteriors d'abstracció i precisió. Es podrà anar passant així de la tasca de construcció, d'índole manual, a utilitzar un software concret a través de el qual aquesta construcció pren vida. L'última fase seria aquella en la qual ja són capaços de decidir quines ordres donen a la màquina, dominant i definint els seus moviments concrets. Aquesta és la fase de programació.


"Ràdio Estel" i "Catalunya Cristiana" inicien una nova etapa de creixement - Arquebisbat de Barcelona\n“Ràdio Estel” i “Catalunya Cristiana” inicien una nova etapa de creixement\nEl periodista Toni Hervás ha estat nomenat director de l’emissora de ràdio\n03 maig, 2021 -\nRàdio Estel i Catalunya Cristiana, dos mitjans d’ideari cristià, inicien una nova etapa d’impuls i millora després d’un temps d’estancament i de dificultats econòmiques. L’arquebisbe de Barcelona, el cardenal Joan Josep Omella, ha reorganitzat els dos òrgans de govern d’aquests mitjans (dos patronats que corresponen a la Fundació Missatge Humà i Cristià per Ràdio Estel i a la Fundació Catalunya Cristiana per a l’Evangelització i la Cultura per Catalunya Cristiana), en un únic grup persones, format per preveres i laics vinculats al món de la comunicació. Està previst que en breu totes dues fundacions s’unifiquin per optimitzar-ne el govern i rellançar aquests projectes comunicatius.\nAquest grup plural, presidit per l’arquebisbe de Barcelona, està format pel Sr. Gaspar Coderch, ecònom de l’arquebisbat; Mn. Ramon Batlle, viceecònom; P. Bernat Juliol, responsable de comunicació de l’Abadia de Montserrat; el Sr. Josep Caminal, exdirector del Gran Teatre del Liceu i exdirector general de presidència del Grup Godó; el Sr. Jordi Casoliva, director de COPE Catalunya; el Sr. Borja García-Nieto, exconseller d’Antena3, Sogecable i actualment vinculat a 8tv; Mn. Jaume Aymar, fins ara director de Ràdio Estel i Catalunya Cristiana; i el Sr. Toni Hervás, periodista.\nLa nova etapa s’inicia per fer possible dos projectes econòmicament viables i amb una major audiència, mantenint les plantilles actuals amb la previsió d’afegir talent jove i amb una oferta comunicativa transversal per fer arribar el missatge cristià al conjunt de la societat. També està previst enriquir els continguts a oferir pels dos mitjans amb la inclusió de noves i diferents sensibilitats intel·lectuals i eclesials.\nEl cardenal Omella va presidir la setmana passada les reunions en què s’han erigit els dos nous patronats, que ja van prendre dues decisions executives: la continuïtat transitòria de Mn. Jaume Aymar com a responsable de la publicació Catalunya Cristiana i el nomenament del Sr. Toni Hervás com a director de Ràdio Estel.\nL’arquebisbe va aprofitar la trobada per agrair als nous patrons la seva vinculació “a un projecte il·lusionant, que busca estendre a la nostra societat un missatge cristià més necessari que mai”.


Mor als 46 anys Carme Chacón, la primera dona ministra de Defensa | Espanya | EL PAÍS Catalunya\nLa política catalana, de 46 anys, es va disputar amb Rubalcaba la secretaria general del PSOE en el 38è Congrés\nMadrid 9 ABR 2017 - 20:07\tCEST\nCarme Chacón, durant la seva etapa al Congrés. ULY MARTÍN\nL'exministra de Defensa Carme Chacón ha mort aquest diumenge a Madrid als 46 anys. La socialista patia del cor. La seva família no la podia localitzar des d'ahir a la nit, per la qual cosa diversos amics han anat a casa seva. Un metge del SUMA n’ha certificat la mort poc després de les 19.30, segons han confirmat fonts policials, que han afegit que a l'habitatge han accedit bombers i policies, que han trobat el cos al llit. Segons els primers indicis, feia set hores que era morta. La socialista patia d’una cardiopatia congènita. “Tinc 35 pulsacions per minut i el cor a l'inrevés, un bloqueig auricular i ventricular complet”, explicava en una entrevista a finals del 2015 a La Vanguardia. "Això em fa pensar que cada dia és un regal", afegia. Carme Chacón, mare d'un fill, declarava llavors que "en teoria" no podia ser mare. "Des de molt petita em van advertir que hauria de portar un marcapassos i una vida molt tranquil·la".\nSota la mirada de desenes de curiosos que s'han anat concentrant als voltants de la casa de la socialista, la policia ha acordonat el carrer en el qual l'exministra tenia el seu habitatge, passat dos quarts de nou del vespre. Fins allà s'han desplaçat mitja dotzena de cotxes patrulla i dues unitats dels serveis mèdics. Els agents han tallat el pas als vianants, mentre els serveis d'emergències entren i surten de l'edifici on vivia Chacón, informa J. J. Gálvez.\nEl febrer del 2011, quan era ministra de Defensa, Chacón va participar en un acte en què es presentava una campanya informativa per sensibilitzar la societat sobre la cardiopatia congènita. "Tinc un ventricle obturat en un cor que està a l'inrevés, però faig una vida totalment normal", va dir Chacón en aquella ocasió.\nEl mes de novembre passat, Chacón va participar també a València en el primer Congrés Nacional de l’Associació Espanyola contra la Mort Sobtada (AEMS). Allà va explicar que als 10 anys va saber que tenia la cardiopatia, coneguda popularment com "cor a l'inrevés", que consisteix en una transposició de grans vasos. I va subratllar que, gràcies als avenços de la medicina, havia jugat a bàsquet, la seva "gran passió".\nCarme Chacón va néixer a Esplugues de Llobregat, era membre de l'executiva del PSOE i militant del PSC i diputada per Barcelona el 2000. El 2004 va ser nomenada vicepresidenta del Congrés dels Diputats fins que el 2007 va ocupar el càrrec de ministra d’Habitatge del Govern de José Luis Rodríguez Zapatero i el 2008 ministra de Defensa, amb la qual cosa va passar a ser la primera dona al capdavant d'aquesta cartera. En el 38è Congrés del PSOE, celebrat el febrer del 2012 a Sevilla, es va presentar com a candidata a secretària general del PSOE amb Alfredo Pérez Rubalcaba com a rival, davant del qual va perdre per 22 vots. En el Congrés Extraordinari del PSOE celebrat el 2014 va ser escollida secretària de Relacions Internacionals del PSOE, que va exercir fins al 2016, quan va presentar la dimissió.


FC Barcelona - Celta: Exigència matinal\n(13 hores, beIN LaLiga) Els de Valverde afronten un duel perillós davant el conjunt gallec, dirigit per l’exsegon tècnic blaugrana Juan Carlos Unzué en un horari poc habitual a l’Estadi\nComença el desembre i el Barça encara l’últim mes de l’any amb reptes importants. I és que els de Valverde volen marxar de vacances nadalenques mantenint o ampliant la diferència de punts a la classificació de la Lliga, de la qual són els líders destacats amb quatre punts d’avantatge respecte del València, que és segon, i vuit sobre el Reial Madrid i l’Atlètic de Madrid. Amb tot, el primer rival d’aquest desembre serà el Celta de Vigo, un rival sempre exigent, especialment els últims anys, en què els gallecs han aconseguit puntuar davant els blaugranes, sobretot a Balaídos, però també al Camp Nou.\nDesprés d’accedir als vuitens de final de la Copa del Rei, els barcelonistes se centren de nou en la Lliga, una competició que torna a l’Estadi després de gairebé un mes, ja que el Barça ha hagut d’afrontar un novembre amb la majoria dels compromisos fora de casa. I se n’ha sortit prou bé. El duel davant el conjunt gallec exigirà als de Valverde treure el màxim nivell en un horari matinal. Perquè els blaugranes jugaran per primera vegada al Camp Nou un dissabte a les 13 hores. A més, el partit servirà perquè Messi mostri abans del xiulet inicial la quarta Bota d’Or de la seva carrera.\nValverde és conscient de la dificultat del duel davant d’un equip que dirigeix Juan Carlos Unzué, exsegon tècnic del FC Barcelona. Això fa que per a Valverde el matx sigui encara més complicat: “Unzué és un estudiós i el duel serà perillós. Coneix els mecanismes interns de l’equip, i això és un avantatge per a ells que nosaltres haurem de contrarestar”, ha advertit Valverde en roda de premsa. Un Valverde que, a poc a poc, va recuperant efectius i que per a aquest partit ja podrà comptar amb André Gomes, que s’ha recuperat de la lesió al bíceps femoral i ha entrat en una convocatòria en la qual no hi són, per decisió tècnica, Nélson Semedo i Deulofeu. Cal recordar que tampoc hi són, per lesió, Arda, Dembélé, Rafinha i Mascherano.\nEl Celta, per la seva banda, arriba al partit situat a la zona noble de la classificació mirant de reüll les places europees i classificat per als vuitens de final de la competició del KO. Unzué ha destacat la dificultat que té guanyar al Camp Nou tot i que el seu equip té un pla per intentar trobar el triomf: “Si en algun partit necessitem mostrar una actitud col·lectiva gairebé perfecta tant amb pilota com sense és davant el Barça; si no no el guanyes”. El tècnic gallec, que recupera Sergi Gómez de la lesió, perd per sanció Iván Villar en una llista a la qual no entra Hjulsager, però sí que ho fa el jugador del filial Brais Méndez.


Objectius del control financer d'una empresa | #lanuevaFP Objectius del control financer d'una empresa | #lanuevaFP\nObjectius del control financer d’una empresa\nVols saber què és el control financer i quins són els seus objectius més destacats? T'ho expliquem en detall a continuació\nDins de les finances de tota empresa és crucial dur a terme un control financer bo. Per tant, cal entendre què és, per a què es fa servir i quins objectius té. A continuació, el definim breument i te n’expliquem les utilitats en el món de l’empresa.\nQuè és el control financer i quins objectius té?\nEl control financer es defineix com l’estudi i l’anàlisi dels resultats reals d’una empresa, enfocats des de diferents perspectives i moments i comparats amb els objectius, els plans i els programes empresarials a curt, mitjà i llarg termini.\nCal efectuar processos de control que garanteixin la possibilitat de fer qualsevol modificació en cas de desviacions o canvis imprevistos en el pla de negoci que s’estigui duent a terme.\nEntre els objectius del control financer destaquem els següents:\nComprovar que se segueixen les pautes acordades per a un pla concret. El control dels objectius proposats pel que fa a vendes, superàvit, etc., n’és un dels objectius. Permet que l’empresa s’asseguri que el model de funcionament és correcte i també que s’estan prenent les decisions adequades.\nDetectar errors o àrees de millora. És indispensable identificar qualsevol desequilibri en les finances de l’empresa, atès que pot afectar negativament els propòsits generals de la companyia.\nAplicar mesures de prevenció. La detecció anticipada de problemes concrets evitarà haver d’aplicar accions correctores.\nComunicar-se amb els treballadors i motivar-los. Una bona comunicació amb els treballadors, és a dir, que coneguin la situació real de la companyia amb els seus problemes i encerts, els motivarà a continuar treballant i a esforçar-se per millorar.\nActuar sobre les àrees que ho necessitin. Gràcies a la informació específica i en profunditat que s’obté amb el control financer, es podrà actuar convenientment davant d’una situació adversa.\nCursant el cicle formatiu d’Administració i Finances no solament aprendràs tot el que té a veure amb el control financer de l’empresa, sinó que també podràs adquirir coneixements comercials, comptables i fiscals.


Els familiars d'afusellats a Paterna volen posar fi a "la litúrgia" de demanar subvencions per a obrir les fosses - Diari La Veu\nEscriba el número 999059\nVALÈNCIA. "Són els xiquets de la guerra; aleshores tenien 4 anys i ara entre 80 i 90, així que no poden esperar 5 anys més". Així es referia Amparo Belmonte als descendents directes dels afusellats durant la Guerra Civil i el franquisme a Paterna. Ella és la presidenta de la nova federació en què s'agrupen els membres de les diferents associacions de familiars de víctimes. L'espera a què feia referència és el temps que podrien seguir soterrades en eixes fosses les restes dels seus pares i oncles si no s'acceleren les exhumacions.\nAquest dimecres al matí es va posar en marxa el procediment d'inscripció d'aquesta federació d'agrupacions. "En concret, és una iniciativa de familiars que ja estan agrupats en relació amb la situació que s'està vivint a Paterna amb les més de 20 exhumacions que estan ja en marxa o en projecte per a començar", va explicar als mitjans Matías Alonso, coordinador del Grup per a la Recuperació de la Memòria Històrica.\nSota el nom Plataforma d'Agrupacions de Familiars de Víctimes del Franquisme de Paterna, els promotors van presentar la sol·licitud d'inscripció a la Conselleria de Justícia amb la finalitat de "fer un pas més per a unir esforços" i establir-se com "una cara visible davant l'administració", segons va explicar la seua presidenta.\nEn paraules d'Alonso, "aquesta federació implica, primer, que hi ha una veu, que hi ha portaveus ja autoritzats, que lliurement s'han agrupat". "Amb això s'acaba amb les informacions que no sempre coincideixen amb la veritat", va asseverar, per a afegir que "és normal que tard o d'hora sorgisca una federació perquè no es desdibuixe l'esforç que estem fent ací". En resum, aquesta federació vol que "totes les institucions i administracions sàpiguen que tenim un portaveu que pot representar milers de persones". "Anem tots a una sola veu per a informar i demanar solucions", va remarcar Alonso.\n25 fosses i més de 2.000 famílies afectades\nBelmonte va recordar que, fins ara, s'havia creat una associació per a cada fossa: "L'administració ens ha tractat com a illes", va descriure. Els diferents col·lectius s'anaven ajudant però ara han fet un pas més i han format aquesta federació per a "ser una cara visible".\nLa nova federació vol demanar empara a les administracions, que se la tinga en compte. "Ni la Generalitat ni l'Estat ens han donat cap ajuda", va lamentar la presidenta. "Ara demanem una audiència amb la consellera de Justícia però també volem tornar a contactar amb la Diputació de València i amb el govern espanyol, perquè calen inversions molt fortes", va dir Alonso, tot afegint que ells demanen "que els poders de l'Estat s'impliquen, que són qui tenen la capacitat".\nEn total, hi ha identificades 25 fosses a Paterna. D'aquestes, 10 estan en procés d'exhumació, mentre que 15 no. "En la fossa 125 hi ha 250 víctimes; en la 114, 196 o 197", va exposar Alonso, i va seguir: "Si parlem teòricament, només a Paterna hi ha 2.238 víctimes. En teoria, doncs, serien més de 2.000 famílies afectades d'una o d'altra manera".\nQue l'administració actue d'ofici en les exhumacions\nAlonso va reconéixer que "hi ha famílies que encara no s'han assabentat que existeix aquesta plataforma" però va remarcar que la voluntat és que aquesta nova federació agrupe "totes les possibles, sense distincions d'ideologies, de tendències, ni de res". "L'únic objectiu d'aquesta plataforma és acabar bé els processos d'exhumació que es van iniciar i els que queden per iniciar", va sentenciar.\n"Aquesta situació no només afecta aquestes 20 fosses i escaig de Paterna, sinó les més de 400 que hi ha a la província i a tota la Comunitat", va afegir.\nA més, des de la federació demanen que l'administració, siga la Generalitat o el govern d'Espanya, actue d'ofici en l'exhumació de víctimes soterrades en fosses comunes. Així, demanen "que desaparega la litúrgia d'anar demanant subvencions" per a poder obrir les fosses. "Eixa figura hauria de desaparéixer i, el que queda per fer, hauria de ser una tasca que assumira la mateixa Generalitat o l'Estat", va argumentar.\nPer la seua banda, Belmonte es va mostrar preocupada per l'anunci de dimecres passat, 27 de febrer, per part de la Diputació de València. La diputada Rosa Pérez va explicar que enguany la corporació provincial només convocarà ajudes per a establir la identitat dels cossos, i ja no per a obrir fosses, per a evitar que queden restes sense identificar. Però la presidenta de la federació vol saber "què passarà amb les fosses que no han sigut obertes i que no tindran subvenció". "No podem assumir tranquils que estiguem el 2019 sense iniciar més exhumacions", va sentenciar.\nCens de víctimes, actualització del mapa de fosses i un memorial\nPreguntat per la creació d'un cens de víctimes estatal, tal com va anunciar aquest dimecres el Ministeri de Justícia, Alonso ho va valorar positivament i va assenyalar que "per a poder fer justícia a aquests familiars hem de saber on estan les víctimes i qui són".\n"Fins ara, a Espanya ningú s'ha preocupat d'acabar eixe cens", va dir, tot recordant que al País Valencià eixa tasca està "quasi feta" gràcies al fet que Vicent Gabarda va fer als anys huitanta "el primer cens de les víctimes d'ambdós bàndols". Així, va assenyalar que des de la seua associació no han conegut noves víctimes que no estigueren incloses en eixe llistat.\nFalta, però, completar el mapa de fosses, "que encara no està actualitzat". "Vam començar quan hi havia zero fosses. Amb una subvenció del Ministeri de Presidència, amb Zapatero, vam arribar a les 172. Ara ja estem per sobre de les 426", va explicar Alonso.\nL'últim a intervindre en la presentació de la nova plataforma va ser Ismael Fita, president de l'Agrupació de Familiars de Víctimes d'Afusellats al Paredón d'Espanya. Des de fa més de 10 anys, aquesta associació demana que l'emplaçament siga una mena de parc, un memorial, on estiguen els noms i cognoms de les víctimes. Un lloc, en definitiva, on els familiars puguen anar a retre culte a les persones que van patir l'horror del franquisme fins perdre la vida.\nEscriba el número 289548


crispi colorado gtx review review: una opció ideal per als caçadors - Botes\nAquesta temporada, he tingut la sort de prendre el nou Crispi Colorado GTX. Heus aquí la meva presa d’aquest maletí robust i còmode.\nFa temps que estic buscant la bota de caça perfecta. I acostumo a quedar-me curt. Algunes botes són extremadament còmodes, però no tenen durabilitat. Altres podrien ser molt duradores, però no tenen confort. Aleshores, hi ha dissenys que poden tenir tots els elements anteriors, però que no aconsegueixen la impermeabilitat.\nPer descomptat, a més de totes aquestes qualitats, també és important l’entorn en què les utilitzem. S’adapten als llocs on els agafem?\nI l’ajust és crucial. Les botes són una cosa molt personal, ja que els peus tenen formes i mides diferents. És imprescindible que intenteu provar les botes i provar-les abans de portar-les a una caça de caça rigorosa.\nHe estat posant el Crispi Colorado GTX a la velocitat i estic impressionat. Podria acabar la meva cerca de la bota de caça perfecta?\nsabates d’escalada rei\nVista general de Crispi Colorado GTX\nNou per al 2019, el Crispi Colorado GTX (360 dòlars) és una bota lleugera i no aïllada de 8 polzades, aproximadament 1,7 lliures per sabata. Crispi el va construir per a caceres d’inici de la temporada on s’aprecia molt el suport i la durabilitat.\nAquesta bota és un tipus diferent, ja que fusiona la part superior de la sempre famosa Crispi Summit GTX amb una entresola de doble densitat de poliuretà. (La cimera tenia una entresola EVA.) Aquesta entresola ajuda al caçador a la comoditat, mentre que proporciona un coixí una mica més.\nAquesta configuració es combina amb una sola Vibram i està totalment embolcallada amb un revestiment GORE-TEX, que afegeix transpirabilitat i impermeabilització. També notareu que el nou Colorado porta el sistema de suport a l’os del turmell Crispis. Això la converteix en una excel·lent opció per a terrenys escarpats i lateralment.\nespectacle entre bicicletes\nEn general, crec que Crispi s’adreça a la gran majoria de caçadors amb Colorado. Però van triomfar?\nCrispi Colorado GTX Hunting Review Review\nDurant els últims 3 mesos, Ive va posar el Crispi Colorado GTX a través de multitud de condicions meteorològiques i terrenys. Han estat amb mi des del desert fins a l’alt país.\nA la sortida de la caixa, vaig posar 9 quilòmetres sobre la caça d’ós negre al desert alt d’Arizona. Tant la banda de rodatge com la bota han tingut un gran rendiment en un terreny abrupte i pedregós.\nDes d'allà, van venir juntament amb mi al país alt dels Utahs per fer una caça de cérvols. El terreny era abrupte i pedregós i tot just demanava que brillava una llum sobre un defecte. A la meitat de la meva caminada de 6 milles, vaig haver de parar i aplicar Leukotape als meus talons. No es van produir butllofes, per sort.\nI després de fer-ho, tot va anar bé. En anar a una bota lleugerament més rígida com la del Colorado, m'esperava que hagués de fer això. Van ser bons per a la resta de la caça.\nTot plegat, vaig empaquetar dos óssos negres i un cabirol amb aquestes botes en diverses condicions meteorològiques, incloses la pluja i la calamarsa. No vaig experimentar cap relliscada en condicions humides i pedregoses i la pista que funcionava des del desert fins a l’alt país era de més de 11.000 peus.\nDurant els darrers 3 mesos, he treballat més de 100 quilòmetres de senderisme. Els paquets escarpats i els paquets pesats són bones maneres de veure si un arrencament té el que es necessita. Segons la meva opinió, el Colorado ho fa. I, tot i que no estan aïllats, no tindria cap problema per portar-los als adolescents amb un canvi de mitjons més pesats.\nTot arriba a un preu, però, és la desavantatge més gran del Colorado. Com altres botes de caça de gamma alta, no surten barats a 360 dòlars.\nEn eixa nota, Id recomana comprar una plantilla de postvenda. Això realment fa que la bota brilli. Malauradament, la plantilla que ve amb l'arrencada no és res de què presumir. Un altre inconvenient lleuger per a mi era haver d'aplicar Leukotape per evitar que les butllofes al taló durant la meva caça.\nCòmode: realment pots sentir aquesta àrea intermèdia de doble densitat\nDurable: gammó hidrofugant, de gran resistència CORDURA amb punt de Kevlar triple punt i pell de cuir recobert de poliuretà\nPeríode d’entrada mínim: la meva va trigar aproximadament 10 milles\nEtiqueta de preu - ouch!\nHeu de comprar plantilla de postvenda: gaudeixo del Performance Thick de Sole\nPot necessitar protegir-se de les butllofes amb Leukotape segons el seu ajust\nA través de la prova, ha estat un plaer portar aquesta bota. Crec que va ser fonamental en el meu nivell de confort en aquelles caques escarpades i pedregoses. I quan va arribar el moment de cavar els costats del maleter a la muntanya per obtenir un millor peu, el Colorado va ser molt apreciat.\nJa fa temps que lluito per trobar l'arrencada perfecta. Tot i que no crec que mai deixi de lluitar per aquesta bona lluita, ara estic a la base del Crispi Colorado GTX.


Pau estava molt preocupat. Cada vegada que llegia un conte i s'adormia al dia següent al conte li faltaven pàgines. Així que cada vegada que llegia un conte ja no el podia tornar a llegir perquè ja no tenia sentit. Les pàgines que faltaven deixaven el conte incomplet.\nUna nit es va fer el dormit després que la mare va apagar la llum. Va tendir una trampa. Va deixar el conte obert per una pàgina i va esperar a veure que passava. A mitja nit va escoltar un sorollet. I va obrir un ull. Dins del seu llibre va trobar una espècie d'animalet estrany. Llavors va encendre la llum. El monstre va intentar fugir però la porta estava tancada. Pau no li tenia cap por tot i la forma estranya del monstre. El va arraconar en la porta de l'habitació i li va preguntar.\n- Per què arranques pàgines dels meus contes? Al dia següent no els puc tornar a llegir.\n- M'agrada el sabor del paper.\n- I no podries menjar altra cosa?\n- Només puc menjar paper.\n- Però papers n'hi ha de molts tipus.\n- En realitat ho faig per tu. Me menge les pàgines tristes dels teus contes.\n- Però els contes deixen de tindre sentit sense les pàgines tristes. Les pàgines tristes i les alegres formen part de tots els contes.\n- No ho puc evitar. Pensava que et feia bé i tenia fam.\n- Vaja... sí que és un problema. A vore com ho arreglem.\nPau se'n va gitar de nou advertint al monstre arrancapàgines que no es menjara les pàgines tristes del seus contes. Ell buscaria una solució.\nHavien passat un parell de dies i Pau no trobava cap solució. El monstre arrancapàgines devia tindre molta fam. El diumenge abans de la paella el iaio de Pau llegia el diari i parlava amb el pare de Pau.\n- Cada vegada publiquen més mentides ens els diaris i revistes- Va dir el iaio.\n- La veritat és que el periodisme s'ha tornat una espècie de conte on no saps què és veritat i què es mentida- Va dir el pare de Pau.\nI Pau mentre jugava amb el seu tren, va obrir un ull i va pensar que en arribar la nit li proposaria un pacte al monstre arrancapàgines. Pau agafaria els diares i les revistes que tinguera per casa. I el monstre es menjaria totes les pàgines que conten coses que no són veritat. De segur que no passaria fam i el diari continuaria tenint sentit.


La meva vida està formada de petits fragments que s'acoplen uns als altres com en un puzle i van configurant el que jo som com a persona. Un d'aquests fragments és el fet d'estudiar una carrera universitària, i aquí, dins aquest blog, trobareu una finestra oberta a la meva feina com estudiant.\nEn aquest enllaç trobareu el que és un exemple d'una aplicació per fer amb la PDI. Els infants actuen com a directors d'orquestra perquè cada instrumentista sobre el que cliquen es posa a sonar o deixa de fer-ho. Als infants els encanta i la música és molt alegre.\nÉs molt fàcil, quan accediu a l'enllaç cliqueu a ANIMATION i baixeu al final de la pàgina i trobareu els simpàtics músics.\nPer començar a obrir boca mireu aquest video....\nRitme amb el cos\nDurant ses pràctiques aprofit, ja que me deixen, i vaig a veure com fan música.\nPenso que m'anirà molt bé com a part des meu aprenentatge, veure com més estils educatius, millor.\nNa Laura de música és una mestra molt divertida i dinàmica, podriem dir que els infants veuen s'hora d'anar a música com un temps per explaiar-se i passar-ho bé, la qual cosa és molt positiva perquè tots volen anar a música i van aprenent de forma lúdica que és el que interessa.\nDoncs bé! en una d'questes classes ens ha posat un video molt interessant sobre ritme que estic contenta de poder compartir, perquè val molt la pena de veurer-lo.\nAquestes són algunes de les moltes paraules importants de tenir en compte que he aprés al llarg d'aquests quasi quatre anys de carrera. Són paraules significatives per jo com a persona, com a mare, com esposa, com amiga, com a companya; però també com a futura professional que espero ser.\nSón paraules precioses que intentaré seguir tenint molt en compte a partir d'ara i espero poder anar afegint-ne més al llarg dels anys que vindran.\nUn dia vaig veure una pel.lícula amb els meus fills on es brindava per les persones que ja es coneixen i per les que es coneixaran.\nJo vull fer el mateix.\nServesqui aquest núvul de paraules importants com a brindis per celebrar tot el que he aprés fins ara i per tot el que esper aprendre d'ara per endavant.\nAquest és el títol del vídeo que ens ha posat avui matí na Maria a l'assignatura de família i escola.\nÉs un curtmetratge Suec on hi ha imatges molt expressives i no s'escolta cap diàleg. Al video podem observar els diferents tipus de comunicació que s'estableixen entre les persones.\nPodem veure el llenguatge dels enamorats entre els que tot encaixa a la perfecció fins que una cosa no va i llavors es romp tot l'encanteri de l'enamorament.\nTrobem també la comunicació del "chismorreo" mal intenciónat que va cresquent fins que es forma una gran pilota que quan exploti ferirà a tothom.\nPodem veure també com el baix ànim i la poca gana de comunicar-se pot condicionar la comunicació fins arribar a perdrer-se.\nTambé ténen cabuda en el vídeo com es diria en un aninci de "coca-cola" els que no escolten, els que fan males interpretacions, els que criden, els que callen, els que es barallen, els que no es volen arreglar, els que no són empàtics, els que saben ser-ho, els que ténen por, els que són valents,..... per tots, va bé aquest curt.\nEtiquetas: QUART DE CARRERA\nS'altre dia vaig anar as cine amb els meus fills i abans de la peli ens van passar aquest fantàstic curtmetratge d'animació.\nAvui cercant per la red l'he trobat; éstà piratejat, per tant no sé si és prou ètic que el pengi, però si Disney el pengés a la red de forma gratüita com a regal de Reis, tampoc estaria gens malament!\nSa música és fantàstica i ses imatges són genials! Vos el deix perquè el gaudiu.\nEsper que vos agradi tant com a jo.\nAqui va el meu regalet.\nÉs temps de fades....\nL'hivern és per definició l'època de l'any que més es presta a somniar. És l'època dels Reis de l'orient; de celebrar el Nadal; l 'arribada d'un any nou i l'acomiadament del vell.\nÉs època de seure vora la ximenèia, de torrar sobrassada, de seure junts al sofà i compartir la manteta.\nÉs temps de dormir molt juntets i de beure calentes infussions amb el resplendor de la llum d'una espelma per companyía i si pot ser, també d'un bon llibre.\nÉs temps de jugar tots junts al parxís o a l'escambrils....\nPerò també és época de fades. Sabeu per què? perquè les fades aprofiten que hi ha poca gent que passetgi pel bosc i surten a cercar el seu menjar.\nSabeu que mengen les fades? mengen uns fruits que estàn tant amagats que només elles els poden collir.\nLes fades surten a l'hivern perquè així no corren perill que ningú les pugui trobar; o heu vist mai cap fada a l'estiu prenent el sol a la platja? no! perquè a l'estiu no surten mai. Així com els ossos hivernen, les fades estivernen, per açò ningú ha vist mai cap fada. Però tots sabem que existeixen perque tots tenim evidències que les fades existeixen. Sinó, perquè a les cases desapareixen coses i ningú en torna saber res mai més? Per exemple els calcetins! sabeu perquè fan servir les fades els calcetins? Doncs per dormir-hi calentetes. Els calcetins són a les fades el que els sacs de dormir són als humans! I sinó penseu en quines són les coses que despareixen: joies petites d'or, que empren entre altres ingredients per fer la pols de fada; claus, llàpissos, cinturons,.... tot són materials que elles fan servir per construir-se les seves casetes!\nSabeu què passaria si algú trobés mai l'amagatall de les fades? doncs que els podria robar la pols màgica i llavores ja no existirien coses polides. Però per fer servir la pols màgica no n'hi ha prou amb tenir-la en la mà i ja està, no! per fer servir la pols de fada correctament l'han d'acompanyar d'unes paraules molt precises i concretes que només coneixen les fades. Són unes paraules màgiques que s'aprenen quan són petites i que de grans obliden per això ningú coneix quines paraules són. Per lo vist, quan neix una fada l'envien a una escola per aprendre a ser fades i és allà on aprenen les paraules per fer servir la pols de fada. Quan se l'han apresa, aquestes paraules passen a formar part de l'inconscient de les fades i només les recorden en l'instant en que les han de fer servir.\nNo me créis?\nDoncs proveu d'anar un dia de molt de fred i de molt de vent i pluja enmitg del bosc i comenceu a cercar entre les mates i els pins a veure si trobeu una fada, però sobretot no faceu gens de renou! que si vos veuen elles i vosaltres no les véis vos poden fer alguna malifeta i qui sap? a lo millor torneu a casa sense nas, o sense orelles, o sense cabells!....\nJo per si de cas, me quedo a casa pensant que si ningú no ha vist mai cap fada de veritat, deu ser per algún motiu que encara no sabem. Però igual que les bruixes, "haberlas haylas" i sinó que li demanin a tots els meus calcetins que s'han quedat sense parella...\nVols visitar els meus blogs?\nDarrera setmana de classe - Aquesta setmana ha anat de presentacions, de nirvis, d'acomiadaments, de decissions que encara no he pres..... Com véis he tingut una setmana molt intensa,...\n- Bonu Bonu!!! Vos escrivim després d’un capvespre de ressaca! I això que no hem begut res amb alcohol! Però és un poc com ens hem sentit després de la pres...\ndarrera entrada? - Ja hem acabat ses pràctiques i no tenim més exàmens. És hora de fermar els moixos! Però mentres ho fem, ho podem fer BALLANT! A disfrutar un poquet!\nACTIVITATS DEL BLOG (3)\nARTICLES INTERESSANTS (4)\nMARE I ESTUDIANT... (10)\nPRIMER DE G.E.D.I. (3)\nQUART DE CARRERA (4)\nSEGON DE GEDI (18)\nVÍDEOS INTERESSANTS (25)\nSOM NA NATÀLIA, PERÒ TAMBÉ SON SA MAMI PELS MEUS TRES FILLS; SA MILLOR, COM DIU ES MEU HOMO; NA NATALIETA, PER SES MEVES GERMANES I GERMANS; UNA AMIGA, PER SES MEVES AMIGUES; SA COMPANYA QUE SEMPRE RIU, PER SA GENT DE SA UIB....PERÒ TAMBÉ SOM EL PARE NOEL I ELS REIS, I SA MODISTA I DISSENYADORA DE DISFRESSES,SA DESADORA, SA CUINERA, SA SARGENT D´ARTILLERIA, SA REINA DE SES JOQUES, ES DESPERTADOR OFICIAL,.... SOM, COM VOS PODEU IMAGINAR, UNA MENA DE DOCTOR JECKILL I Mr. HIDE, PERÒ EN VERSIÓ POSITIVA.\nLA NOSTRA RECOMPENSA ES TROBA EN L´ESFORÇ I NO EN EL RESULTAT. UN ESFORÇ TOTAL ÉS UNA VICTÒRIA COMPLETA. (GANDHI)\nQUANTA GENT ME VISITA!\ngràcies per sa visita!\nel blog de na Ana\nel blog de na Cristina\nEl blog de na Erika\nel blog de na Estefi\nEl blog de na Esther\nel blog de na Francina\nEl blog de na Maria\nel blog de na Maria Truyol\nel blog de na Marta\nel blog de na Mercè\nel blog de na Montse\nel blog de na Nuri\nel blog de na Pilar\nel blog de na Silvia\nel blog de n´Àngels\nLos niños pequeños y las tecnologías. - fotografía extraída de EL PAÍS. Cada vez más familias añaden en las rutinas de sus hijos ver vídeos cada día, usar pantallas antes de dormir, utilizar t...\nRADIO MESTRE DURAN - Ya tenemos aquí el programa 7 de la radio Mestre Duran. Podéis escuchar las notícias que los alumnos de 4º han preparado después de las vacaciones de seman...\nEl blog de la bruja Maruja\nFESTA, FESTA...! -\nLa televisió - Al passat segon quadrimestre vam veure la part del desenvolupament social, i dins aquest parlàvem dels agents de socialització, com la família, l’escola, ...\nNo necessites temps per visitar el meu blog; necessites ganes de fer-ho.\nCUENTOS PARA ANTES DE IR A DORMIR de Dr. Eduard Estivill i Montse Domènech\nLA BRUJA DEBE MORIR de Sheldon Cashdan\nEDUCACIÓ SOCIOEMOCIONAL: PARAULES POSITIVES\nAquesta dinàmica la van preparar amb molt d´amor i carinyo n´ Ester i n´ Erika. Consistía en que assegudes totes en rotllana, haviem d´...\nCOMIAT A MON PARE\nAquesta carta la vaig escriure i la vaig llegir el dia del funeral del meu pare el dia 18 de Gener del 2008 Estimat papà: Avui ...


El seu desenvolupament ha estat un exemple d’intervenció multidisciplinar, que ha permès incidir en aspectes molt diversos i de màxim interès públic, com són la lluita contra el canvi climàtic (increment del nivell del mar i major freqüència de pertorbacions intenses), la preservació de la biodiversitat, la recuperació de zones humides o la contribució al desenvolupament d’una nova manera d’entendre la gestió del territori. La seva execució també permetrà que aquest àmbit es converteixi en un potent pol d’atracció ecoturística i, per tant, en una eina de dinamització econòmica local del territori.\nPer donar a conèixer els diferents vessants del Life Pletera, l’exposició s’ha estructurat en tres apartats. D’una banda, s’explica l’interès ecològic de l’espai, les espècies més característiques i els principals trets del seu funcionament ecològic. D’altra banda, es mostra el procés de restauració i de recuperació del sistema costaner desenvolupat en el marc del projecte Life Pletera, els criteris ecològics aplicats durant la restauració i els resultats obtinguts. Finalment, s’analitza quin ha estat el procés històric fins arribar a la desurbanització, des d’un repàs a la política urbanística de les darreres dècades del segle passat, fins a la valorització del patrimoni natural com a element de desenvolupament cultural, social i turístic.\nLife Pletera és l'acrònim del projecte «Desurbanització y recuperació de la funcionalitat ecològica en els sistemes costaners de la Pletera (LIFE13 NAT/ES/001001»). És un projecte subvencionat pel programa Life, l’instrument financer de la Comissió Europea per a la preservació del medi ambient a Europa. El Life Pletera té un pressupost de 2.528.148 euros, el 75% dels quals (1.896.111) estan aportats pel programa Life. La resta l’aporten l’Ajuntament de Torroella de Montgrí, com a beneficiari del projecte; el Parc Natural del Montgrí, les Illes Medes i el Baix Ter, la Càtedra d’Ecosistemes Litorals Mediterranis de la Universitat de Girona (UdG) i l’empresa pública Tragsa, com a socis. També compta amb el suport, com a cofinançadors, de la Diputació de Girona, i del Ministeri d'Agricultura, Alimentació i Medi Ambient, a través de la Fundación Biodiversidad


Luxe en un envàs de mel – AGROactivitat\nLa marca exclusiva artMuria, a l’abast del client més sibarita, ha anat més enllà i ha ampliat la seva col·lecció de mel gourmet amb quatre nous sabors: safrà, trufa blanca, trufa negra i or. Són aromes i sabors únics que obren una nova dimensió de sensibilitat gastronòmica.\nLlum, passió i plaer inspiren la nova col·lecció artMuria: una aposta innovadora en plena fase d’expansió internacional\nAquesta mel de luxe es va llançar al mercat inicialment amb les varietats romaní, taronger, alta muntanya i bosc i es caracteritza pel seu elevat contingut de pol·len i una concentració màxima d’aromes.\nLa marca artMuria és membre de l’Associació Espanyola del Luxe i, en plena fase d’expansió nacional i internacional, és reconeguda per la seva innovació constant en el món de l’apicultura i la gastronomia.\nEs pot degustar en la restauració d’alt nivell, així com a les botigues més selectes de les principals ciutats del món. A nivell europeu, es distribueix a Regne Unit, França, Suïssa, Bèlgica i Holanda. En el continent asiàtic està present a Aràbia Saudita, Japó i Corea del Sud i està prevista l’entrada, pròximament, a la resta de països del Golf Pèrsic i els Estats Units.\nDe forma complementària, artMuria ha dissenyat un dispensador de mel destinat a hotels i restaurants de cinc estrelles perquè els comensals puguin gaudir de la mel original, sense cap tipus de manipulació ni procés industrialitzat.\nTASTACOOP – artMuria, mel de luxe\nPremis a la mel BIO de Muria


El Cau de les Nereides: Provisionalitat\nXeXu 25 d’abril de 2014 a les 0:15\nMira que he fet posts que m'havien despertat algunes frases de llibres, però mai en una contraportada. Així que si la contraportada ja et fa reflexionar així, imagina la resta del llibre! N'he llegit un parell de Vicenç Pagès i en tinc un altre que corre per casa, però aquest tinc ganes de llegir-lo també. Trobo escriu bé aquest home, i fa pensar, d'això no hi ha dubte.\nSobre la provisionalitat i la frase... bé, se'n pot parlar molt, tu ho planteges de manera molt filosòfica. Però mira, la veig força positiva, no creus? Les coses que són provisionals estan destinades a canviar en un període breu de temps. Cert que algunes s'eternitzen, però suposem que s'acabaran aviat. Si són una alegria que ens pertoca de manera provisional, doncs serà una putada quan la perdem. Però si és una situació pont que ha de portar a una altra, potser agrairem que no es perllongui massa en el temps. Estarem en una situació provisional, i quan deixem d'estar-ho canviarem tant la situació, com aquesta sensació i estat de provisionalitat per tenir una realitat més estable... o una altra provisionalitat! Apa, a pensar-hi!\nCarquinyol 25 d’abril de 2014 a les 9:13\nAnònim 25 d’abril de 2014 a les 11:28\nA la meva feina n'hi ha moltes de coses provisionals que es converteixen en eternes. Vull, dir, això ho arreglo provisionalment així, de manera ràpida perquè funcioni, però quan tingui un moment ja ho arreglaré tal com s'ha de fer. Sí... Sí...\nLaia 4 de maig de 2014 a les 23:14\nXeXu, a la contraportada sempre hi ha coses interessants! De fet, a part de les recomanacions que se’n pugui fer d’un llibre (el boca a boca, diguem), molts cops fem tombs per les llibreries i el que llegim és la contraportada, no? De la mateixa manera que un títol perspicaç, una contraportada amb gràcia també pot cridar l’atenció.\nI pel que fa a a provisionalitat, la veritat és que és un tema espinós. Si és una situación que n’ha de portar una altra i es perllonga massa… Potser molesta, la provisinoalitat. No? Però alhora les coses estables i “massa eternes” també fan basarda perquè sembla que siguin inamovibles... Ai, tu, massa coses per pensar! Millor llegiré el llibre, espero que no em faci pensar tant, que quan llegeixo m’agrada distreure’m!\nCarquinyol; “pasar haciendo caminos…”. Anar fent, no?\nPons, hooome… A mi no m’agrada que l’informàtic de la feina m’ho faci, això! Però no t’enganyis, res s’eternitza, els ordinadors acaben petant i llavors te l’han de canviar... I l’hauràs de configurar de bell nou!